cyanic-selkie/wikianc huggingface dataset:
เมโลดี้ ออฟ ไลฟ์
รูปแบบ
ในปี พ.ศ. 2557 งานได้กลับมาจัดในช่วงปลายปีเช่นเดียวกับครั้งแรก โดยผนวกกิจกรรมการฉายภาพยนตร์สั้น และงานตลาดนัดเปิดท้ายโดยนิตยสารชีส เข้าไว้ในงาน สำหรับเวทีการแสดงแบ่งออกเป็น 3 เวที ได้แก่ ลานโซนอีเดน ลานโซนเซ็นทรัลคอร์ด และลานเซ็นทรัลเวิลด์สแควร์
ศิรินทร์ ธูปกล่ำ
การทำงาน
พลเอก ศิรินทร์ ธูปกล่ำ เป็นสมาชิกวุฒิสภาในระหว่างปี พ.ศ. 2535 - 2543 (2 สมัย) ต่อมาในปี พ.ศ. 2543 ได้สมัครรับเลือกตั้งเป็นสมาชิกวุฒิสภา จังหวัดลพบุรี แต่เนื่องจากถูกคัดค้านการเลือกตั้ง จึงทำให้ต้องมีการเลือกตั้งใหม่ พ.ศ. 2544 ได้รับเลือกจากวุฒิสภาให้ดำรงตำแหน่งประธานคณะกรรมการการเลือกตั้ง (กกต.) แต่เนื่องจากกระบวนการในการสรรหาครั้งนั้น ไม่ชอบด้วยรัฐธรรมนูญ จึงทำให้ศาลรัฐธรรมนูญ วินิจฉัยให้ดำเนินการสรรหาใหม่ ในปี พ.ศ. 2544
พิต-ไฟเตอร์
พิต-ไฟเตอร์ (Pit-Fighter) เป็นเกมต่อสู้อาร์เคด ค.ศ. 1990 โดยบริษัทอาตาริเกมส์ซึ่งใช้นักแสดงสดแบบดิจิทัล และเป็นเกมต่อสู้เกมแรกของบริษัทอาตาริ ทั้งนี้ เกมอาร์เคดของญี่ปุ่นได้รับการเผยแพร่โดยบริษัทโคนามิ ส่วนเวอร์ชันบ้านเผยแพร่โดยบริษัทเท็งเง็ง
แอนิเมชันกราฟิกสำหรับตัวละครของผู้เล่นและคู่ต่อสู้ได้รับการสร้างขึ้นผ่านกระบวนการบลูสกรีน โดยนักแสดงตัวจริงจะทำการโพสท่าและการเคลื่อนไหวต่าง ๆ ที่หน้ากล้องวิดีโอ ส่วนแอนิเมชันตัวละครบนหน้าจอของเกมเป็นการเล่นซ้ำของฟุตเทจจริง ไม่ใช่แอนิเมชันแบบโรโตสโคป (วาดใหม่) ทั้งนี้ พิต-ไฟเตอร์ เป็นเกมต่อสู้เกมที่สองที่ใช้สไปรต์การดิจิไทซ์ ต่อจากเรไกโดชิ: ไชนีสเอกซอซิสต์ ของบริษัทโฮมเดทา
รูปแบบการเล่น
ทุก ๆ ไฟต์ที่สามจะเป็นยกโบนัสที่เรียกว่ากรัดจ์แมตช์ ซึ่งในกรัดจ์แมตช์ ผู้เล่นจะต้องต่อสู้กับร่างโคลนที่ควบคุมโดยซีพียูของนักสู้หากเล่นคนเดียว หรือปะทะกับผู้เล่นคนอื่นในเกมหลายผู้เล่น การถูกน็อกลงสามครั้งจะทำให้ผู้เล่นออกจากกรัดจ์แมตช์ และผู้ชนะคือคนสุดท้ายที่ยืนอยู่ ส่วนการแพ้กรัดจ์แมตช์ไม่ได้ขับไล่ผู้เล่น แต่ผู้ชนะจะได้รับเงินโบนัส
สำหรับ "แชมเปียนชิปแมตช์" เป็นการต่อสู้ระหว่างผู้เล่นกับบุคคลลึกลับที่เยาะเย้ยระหว่างการแข่งเป็นระยะ ซึ่งคือแมสด์วอร์ริเออร์ โดยหากมีผู้เล่นมากกว่าหนึ่งคนก่อนการแข่งครั้งนี้ พวกเขาจะต้องต่อสู้กันจนตาย จนกว่าจะมีผู้ชนะเพียงคนเดียวและสามารถต่อสู้กับเขาได้
นอกจากนี้ ฝูงชนสามารถเข้าไปยุ่งเกี่ยวกับการโจมตี, ทิ้งอาวุธที่ใช้งานได้ หรือผลักผู้เล่นที่หลงทางกลับเข้าสู่การต่อสู้ ส่วนเพาเวอร์อัป "ยาเม็ดเพิ่มพลัง" ทำให้ผู้เล่นแข็งแกร่งขึ้นชั่วคราว และรับความเสียหายจากการโจมตีน้อยลง
ตัวละคร
พิต-ไฟเตอร์ มี 3 นักสู้ที่สามารถเล่นได้ ได้แก่:
พิต-ไฟเตอร์ มีฝ่ายตรงข้ามที่ไม่สามารถเล่นได้ 8 คน ซึ่งตัวละครหลายตัวมีชื่อนักแสดงที่รับบท:
คนอื่น ๆ:
การตลาด
ใน ค.ศ. 1991 มีเวอร์ชันของเกมวางจำหน่ายสำหรับซูเปอร์นินเทนโดเอ็นเตอร์เทนเมนต์ซิสเตม, เมกาไดรฟ์/เจเนซิส, มาสเตอร์ซิสเตม, อามิกา, แอมสตรัด ซีพีซี, อาตาริ เอสที, คอมโมดอร์ 64, เอ็มเอส-ดอส, และแซดเอกซ์ สเปกตรัม ส่วนในเดือนกุมภาพันธ์ ค.ศ. 1993 เวอร์ชันสเปกตรัมได้รับการเผยแพร่โดยเป็นส่วนหนึ่งของเกมรวมซูเปอร์ไฟเตอร์ ร่วมกับไฟนอลไฟต์ และดับเบิลยูดับเบิลยูเอฟ เรสเซิลเมเนีย อนึ่ง เวอร์ชันซูเปอร์นินเทนโดเอ็นเตอร์เทนเมนต์ซิสเตมขาดผู้ชมแบบโต้ตอบ, อาวุธ และตัวละครสามตัว ได้แก่: เซาธ์ไซด์ จิม, เฮฟวีเมทัล และแมด ไมลส์
เวอร์ชันพกพาเปิดตัวสำหรับอาตาริลิงซ์และเกมบอยใน ค.ศ. 1992 ส่วนบริษัทไทเกอร์อิเล็กทรอนิกส์ได้เปิดตัวเวอร์ชันพกพาเฉพาะของตัวเอง
นอกจากนี้ เกมอาร์เคดเวอร์ชันโปรแกรมเลียนแบบอยู่ในมิดเวย์อาร์เคดเทรเซอส์ 2 สำหรับเกมคิวบ์, เพลย์สเตชัน 2 และเอกซ์บอกซ์ รวมถึงและในมิดเวย์อาร์เคดเทรเซอส์ดีลักซ์อิดิชัน (ค.ศ. 2006) สำหรับไมโครซอฟท์ วินโดวส์ ซึ่งเวอร์ชันนี้เดินเครื่องด้วยความเร็วที่เร็วกว่าเกมอาร์เคดดั้งเดิม ตลอดจนพิต-ไฟเตอร์ ได้รวมอยู่ในมิดเวย์อาร์เคดออริจินส์เมื่อ ค.ศ. 2012
การตอบรับ
บริษัทอาตาริได้ขายเฉพาะอาร์เคดกว่า 8,000 เครื่องทั่วโลก ซึ่งรวมถึง 5,500 เครื่องในทวีปอเมริกาเหนือและ 1,000 เครื่องในทวีปยุโรป และ 1,500 เครื่องในประเทศญี่ปุ่นโดยบริษัทโคนามิ นอกจากนี้ มีรายงานว่ามีการสร้างและขายสำเนาละเมิดลิขสิทธิ์มากกว่า 10,000 ชุดในประเทศเกาหลีใต้ โดยมีการขายชุดเพิ่มเติมจำนวนมาก (เฉพาะพีซีบี)
ในทวีปอเมริกาเหนือ เกมนี้ได้เป็นตู้อาร์เคดตั้งตรงงที่ทำรายได้สูงสุดในชาร์ตรีเพลย์อาร์เคดในเดือนตุลาคม ค.ศ. 1990 และรายได้จากการหยอดเหรียญรายสัปดาห์เฉลี่ยอยู่ที่ 413.75 ดอลลาร์ต่อหน่วยอาร์เคดในช่วงเดือนพฤศจิกายนถึงธันวาคม ค.ศ. 1990 ส่วนในประเทศญี่ปุ่น เกมแมชชีนฉบับวันที่ 1 มกราคม ค.ศ. 1991 ระบุว่าพิต-ไฟเตอร์ เป็นหน่วยอาร์เคดบนโต๊ะที่ประสบความสำเร็จสูงสุดอันดับเจ็ดของเดือน
จูเลียน ริกนอล จากนิตยสารคอมพิวเตอร์แอนด์วิดีโอเกมส์ให้คะแนนเวอร์ชันอาร์เคดนี้ที่ 90 เปอร์เซ็นต์ โดยกล่าวถึงเกมนี้ว่าเป็น "เกมบีตเอ็มอัปที่สนุกสุดเหวี่ยงซึ่งอัดแน่นไปด้วยพลัง" และ "หนึ่งในเกมต่อสู้อาร์เคดที่สนุกที่สุดในระยะเวลาอันยาวนาน" ส่วนนิตยสารแซป!64 ให้คำวิจารณ์เชิงลบแก่เกมนี้มากกว่า โดยกล่าวเกมนี้ว่าเป็นเกม "เกมบีตเอ็มอัปที่ต่อต้านช่วงสำคัญสุดยอด" และเขียนว่าโหมดแสดงตัวอย่างเป็นส่วนที่ดีที่สุดของเกม พวกเขาติเตียนเฟรมอนิเมชันที่จำกัดและเปรียบเทียบกับเดอะคอมบาไทรส์ และไฟนอลไฟต์อย่างไม่พึงใจ
ส่วนเดวิด วิลสัน จากนิตยสารคอมพิวเตอร์เกมมิงเวิลด์พอใจเวอร์ชันอามิกา โดยระบุว่า "เป็นเกมอาร์เคดที่ได้เทเลพอร์ต" และสรุปว่าเกมนี้ "นำเสนอตัวเลือกสำหรับผู้เล่นสองคนที่ขาดหายไปในเกมต่อสู้หลาย ๆ เกม และมีความชุลมุนวุ่นวายเพียงพอสำหรับเกมเมอร์ที่มีความรุนแรงที่สุด"
ด้านจอร์จและร็อบได้วิจารณ์เวอร์ชันซูเปอร์นินเทนโดเอ็นเตอร์เทนเมนต์ซิสเตมในนิตยสารนินเท็นโดเพาเวอร์ โดยจอร์จแสดงความคิดเห็นว่าเกมนี้ "ควบคุมยากมาก" และร็อบแสดงความคิดเห็นเกี่ยวกับกราฟิกที่ใช้คนแปลงเป็นดิจิทัล โดยระบุว่า "มันไม่สำคัญว่าจะใช้เทคโนโลยีใหม่หรือไม่ คำถามคือ "เกมนี้สนุกไหม" และฉันคิดว่าคำตอบในกรณีนี้คือ "ไม่"" ซึ่งร็อบและจอร์จให้คะแนนกราฟิกและเสียงที่ 2.5, การควบคุมที่ 2, ความท้าทายที่ 2 ตลอดจนธีมและความสนุกที่ 2.5
อนึ่ง นิตยสารเมกาเทคให้คะแนนเวอร์ชันเมกาไดรฟ์ที่ 80 เปอร์เซ็นต์ ขณะที่นิตยสารเมกาได้จัดอันดับเวอร์ชันเมกาไดรฟ์ไว้อันดับที่ 27 สำหรับเกมเมกาไดรฟ์ยอดนิยมตลอดกาล
สิ่งสืบเนื่อง
นิตยสารอิเล็กทรอนิกเกมมิงมันทลีและนิตยสารเกมโปรได้มีตัวอย่างภาคต่อที่วางแผนไว้ในชื่อพิตไฟเตอร์ II โดยบริษัทเท็งเง็ง ซึ่งเดิมทางนิตยสารอ้างว่าสร้างเสร็จแล้วกว่า 75 เปอร์เซ็นต์ และจะวางจำหน่ายสำหรับเซกา เจเนซิส ในไตรมาสที่สี่ของ ค.ศ. 1993
โดยตัวละครอย่างคาโต, บัซ และไท ได้กลับมาพร้อมกับนักสู้ใหม่ที่เลือกได้สามคน ได้แก่: คอนเนอร์ (แชมป์คาราเต้), ทานยา (ราชินีโรลเลอร์) และชีฟ (อดีตบอดีการ์ด) ซึ่งนักสู้ใหม่เหล่านั้นยังเป็นตัวละครสามตัวที่สามารถเล่นได้ในเกมที่ตามมาของบริษัทอาตาริอย่างการ์เดียนส์ออฟเดอะฮูด ตลอดจนมีภาพที่แสดงนักสู้ซีพียูสองตัว ได้แก่ เฮลกา (ด่าน 1) และเจย์-เจย์ (ด่าน 2)
ยุทธการที่เทอร์นัมกรีน
ยุทธการที่เทอร์นัมกรีน (Battle of Turnham Green) เป็นยุทธการในสงครามกลางเมืองอังกฤษครั้งที่ 1 ที่เกิดขึ้นเมื่อวันที่ 13 พฤศจิกายน ค.ศ. 1642 ที่หมู่บ้านเทอร์นัมกรีนในเทศมณฑลมิดเดิลเซกซ์ในอังกฤษ เป็นการต่อสู้ระหว่างกองทัพของฝ่ายนิยมกษัตริย์ที่นำโดยพระเจ้าชาลส์ที่ 1 กับฝ่ายรัฐสภาที่นำโดยเอิร์ลแห่งเอสเซกซ์และฟิลิป สกิปพอน ผลของสงครามครั้งนี้ฝ่ายรัฐสภาได้รับชัยชนะทางยุทธศาสตร์ ความเสียหายของฝ่ายนิยมกษัตริย์และฝ่ายรัฐสภามีเป็นจำนวนน้อยมาก
ในการต่อสู้ครั้งนี้เป็นผลให้ทั้งสองฝ่ายต่างก็ยึดที่มั่นของตนเองแต่ฝ่ายรัฐสภาประสบความสำเร็จในการหยุดยั้งกองทัพฝ่ายนิยมกษัตริย์ในการพยายามเดินทัพไปยังกรุงลอนดอนซึ่งถือว่าเป็นชัยชนะทางยุทธศาสตร์ เพราะการตั้งมั่นเป็นการบังคับให้พระเจ้าชาลส์และกองทัพของพระองค์ต้องถอยไปตั้งหลักระหว่างฤดูหนาวที่ออกซฟอร์ด
จาง เหยนเยน
จาง เหยนเยน (張棪琰 Zhang Yanyan) เป็นนักแสดงชาวจีน
สะพานชานักคาแล 1915
สะพานชานักคาแล 1915 (1915 Çanakkale Köprüsü) หรือที่รู้จักในชื่อ สะพานดาร์ดะเนลส์ (Çanakkale Boğaz Köprüsü) เป็นสะพานแขวนข้ามช่องแคบดาร์ดะเนลส์ ห่างจากทางตอนใต้ของทะเลมาร์มะราประมาณ 10 กิโลเมตร (6.2 ไมล์) และตั้งอยู่ทางใต้ของเมืองแลปเซกิและเกลิโบลู ในจังหวัดชานักคาแล ทางตะวันตกเฉียงเหนือของประเทศตุรกี ใช้เวลาการก่อสร้างประมาณห้าปีและเปิดอย่างเป็นทางการโดยประธานาธิบดี เรเจป ไตยิป แอร์โดอัน เมื่อวันที่ 18 มีนาคม ค.ศ. 2022 ตัวเลขปี "1915" ในชื่ออย่างเป็นทางการของสะพานแห่งนี้ตั้งเพื่อเป็นเกียรติแก่ชัยชนะสำคัญของกองทัพเรือออตโตมันต่ออังกฤษและฝรั่งเศสในช่วงสงครามโลกครั้งที่หนึ่ง
ฟุตบอลถ้วยพระราชทานประเภท ก. ประจำปี 2556
การแข่งขัน ฟุตบอลถ้วยพระราชทานประเภท ก. ปี พ.ศ. 2556 จัดเป็นครั้งที่ 78 และเป็นปีที่ 97 นับตั้งแต่การแข่งขันในครั้งแรก โดย เอสซีจี เมืองทอง ยูไนเต็ด สโมสรชนะเลิศ ไทยพรีเมียร์ลีก พบกับ บุรีรัมย์ ยูไนเต็ด สโมสรชนะเลิศ ไทยคม เอฟเอคัพ โดยแข่งขันกันที่ สนามศุภชลาศัย ใน กรุงเทพมหานคร
สะพานชานักคาแล 1915
สะพานนี้เป็นสะพานข้ามช่องแคบดาร์ดะเนลส์แห่งแรก และสะพานแห่งที่หกที่ข้ามช่องแคบตุรกี ตามหลังสะพานข้ามช่องแคบบอสพอรัสสามแห่งและอุโมงค์ลอดช่องแคบบอสพอรัสอีกสองแห่ง
การออกแบบ
สะพานนี้ได้รับการออกแบบโดย COWI A/S และ PEC (ที่ปรึกษาด้านวิศวกรรมของ Pyunghwa ในเกาหลีใต้ ซึ่งครอบคลุมเฉพาะการออกแบบสายเคเบิลและแนวทางการออกแบบสะพานเท่านั้น) อารัป และ อาส-ยาคอบสัน เข้าร่วมโครงการในฐานะผู้ตรวจสอบการออกแบบอิสระ (IDV) และที่ปรึกษาผู้ดูแลระบบคือ Tekfen และ T-ingénierie
ความยาวรวมช่วงพื้นสะพาน 3,563 เมตร (11,690 ฟุต) และเมื่อรวมกับทางวิ่งยกระดับ (viaduct) มีความยาวรวมถึง 4,608 เมตร (15,118 ฟุต) ซึ่งมีความยาวกว่าสะพานสุลต่านออสมันที่ 1 (Osman Gazi Bridge) ซึ่งเป็นสะพานที่ยาวที่สุดในตุรกีก่อนหน้า
ด้วยความสูงของเสาสูงแขวนเคเบิลทั้งสองของสะพานที่ 318 เมตร (1,043 ฟุต) ทำให้เป็นสะพานที่สูงเป็นอันดับสองในตุรกี รองจากสะพานสุลต่านเซลิมที่ 1 และเป็นโครงสร้างที่สูงเป็นอันดับ 3 ของประเทศ ในระดับสากลสะพานนี้เป็นสะพานที่สูงเป็นอันดับที่ 6 ของโลก แซงหน้าสะพานซูทงในประเทศจีน พื้นสะพานสูง 72.8 เมตร (239 ฟุต) และกว้าง 45.06 เมตร (147.8 ฟุต) โดยมีช่วงหนาสูงสุด 3.5 เมตร (11 ฟุต) พื้นสะพานมีถนนมอเตอร์เวย์หกช่องจราจร (สามช่องทางในแต่ละทิศทาง) พร้อมด้วยทางเดินสองทางในแต่ละด้านสำหรับการบำรุงรักษา
ประวัติ
ในช่วงคริสต์ทศวรรษ 1990 เริ่มมีการเสนอให้สร้างสะพานข้ามช่องแคบดาร์ดะเนลส์ มีการเสนอให้สร้างสะพานอีกครั้งในปี 2012 และในปี 2014 สะพานนี้ได้กลายเป็นส่วนหนึ่งของรายชื่อโครงการขนส่งในอนาคตของรัฐบาลตุรกี ในเดือนกันยายน 2016 รัฐบาลได้เปิดตัวโครงการสร้างสะพานนี้อย่างเป็นทางการ มีการเสนอราคาจัดจ้างก่อสร้างสะพานในปี 2017 สัญญาดังกล่าวตกเป็นของกิจารร่วมค้าที่ประกอบด้วยบริษัทลีมาคโฮลดิ้ง (Limak Holding) และยาปีเมอร์เคซือ (Yapı Merkezi) ของตุรกี และบริษัทเกาหลีใต้ ดีแอลโฮลดิ้งส์ (DL Holdings) และเอสเคอีโคแพลนท์ (SK Ecoplant)
เริ่มการก่อสร้างในเดือนมีนาคม ค.ศ. 2017 เดิมมีกำหนดแล้วเสร็จในเดือนกันยายน ค.ศ. 2023 [14] แต่ได้รับการปรับเลื่อนให้เร็วขึ้นเป็นเดือนมีนาคม ค.ศ. 2022 เมื่อวันที่ 16 พฤษภาคม ค.ศ. 2020 เสาสูงแห่งที่สองสร้างเสร็จบนฝั่งเมืองกัลลีโปลี (Gallipoli; บนชายฝั่งด้านยุโรปของตุรกี) และเมื่อวันที่ 13 พฤศจิกายน พ.ศ. 2564 บล็อกพื้นสะพานทั้งหมดได้แล้วเสร็จการยกขึ้นประกอบติดตั้ง สะพานชานักคาแล 1915 เปิดให้สัญจรเมื่อวันที่ 18 มีนาคม ค.ศ. 2022 โดยคิดค่าผ่านทาง 200 ลีรา (12.20 ยูโร)
รองนายกรัฐมนตรีสหราชอาณาจักร
รองนายกรัฐมนตรีสหราชอาณาจักร (อังกฤษ: Deputy Prime Minister of the United Kingdom) เป็นตำแหน่งหนึ่งของรัฐบาลในสมเด็จแห่งสหราชอาณาจักร รองนายกรัฐมนตรีสหราชอาณาจักร ไม่ได้มีฐานะเทียบเท่ากับรองประธานาธิบดี และนายกรัฐมนตรีบางคนไม่มีรองนายกรัฐมนตรี แต่อาจจะเป็นคนสนิทของนายกรัฐมนตรี หรือ รัฐมนตรีคนอื่นๆ
ประวัติ
ตำแหน่งรองนายกรัฐมนตรีในรัฐธรรมนูญของสหราชอาณาจักร ไม่ปรากฎอย่างเป็นทางการ แต่ตำแหน่งนี้ปรากฎครั้งแรกในรัฐบาลของเชอร์ชิล ในช่วงสงครามโลกครั้งที่ 2 โดยมีเคลเมต์ แอตต์ลี เป็นรองนายกรัฐมนตรีอย่างไม่เป็นทางการในฐานะตัวแทนนายกรัฐมนตรีในการตอบคำถามในสภาสามัญชนในปี ค.ศ. 1942 จนถึงปี 1945
ในปี 1995 ไมเคิล เฮเซลไทน์ ได้รับการแต่งตั้งเป็นรองนายกรัฐมนตรีในเดือนกรกฎาคม และเสนาบดีใหญ่แห่งสหราชอาณาจักรในเดือนพฤษภาคม 1997
รายชื่อตัวละครในเซนต์เซย่า โอเมกา
เหล่าเซนต์แห่งอาเธน่า
กลุ่มนักสู้ที่ทำหน้าที่รับใช้ และต่อสู้เพื่ออาเธน่า เสมือนเป็นทหารของอาเธน่า โดยนักสู้กลุ่มนี้จะได้รับสิ่งที่เรียกว่า"คลอธ"(อังกฤษ:Cloth,ญี่ปุ่น:聖衣) คลอธนั้นมีรูปร่างและระดับต่างกันไป โดยจะถูกจัดตามระบบจักรราศี และในหมู่พวกเซนต์จะถูกจัดระดับเป็นขั้นตามความสามารถ โดยลำดับสูงสุดคือ"โกลด์เซนต์"(อังกฤษ:Gold Saint,ญี่ปุ่น:黄金聖闘士) รองลงมาคือ"ซิลเวอร์เซนต์"(อังกฤษ:Silver Saint,ญี่ปุ่น:白銀聖闘士) ลำดับต่ำสุดคือ"บรอนซ์เซนต์"(อังกฤษ:Bronze Saint,ญี่ปุ่น:青銅聖闘士)
ซิลเวอร์เซนต์
ซิลเวอร์เซนต์แห่งกลุ่มดาวนกยูง อาจารย์ของยูนะ ถูกกลุ่มซิลเวอร์เซนต์ตามสังหารในภายหลัง บิดาของโซวมะ เสียชีวิตเพราะถูกโซเนียลอบสังหาร ซิลเวอร์เซนต์แห่งกลุ่มดาวหมาล่าเนื้อ ในซีซั่นแรกแปรพักต์ไปอยู่กับฝ่ายมาร์ส ปัจจุบันกลับมาอยู่ฝ่ายอาเธน่าอีกครั้ง ซิลเวอร์เซนต์แห่งกลุ่มดาวอีกา ในซีซั่นแรกแปรพักต์ไปอยู่กับฝ่ายมาร์ส ปัจจุบันกลับมาอยู่ฝ่ายอาเธน่าอีกครั้ง ซิลเวอร์เซนต์แห่งกลุ่มดาวแมลงวัน ทำหน้าที่เฝ้าโบราณสถานแห่งวายุ และถูกพวกโควงะกำจัด ซิลเวอร์เซนต์แห่งกลุ่มดาวศร หนึ่งในกลุ่มเซนต์ที่สังหารพาวลีน ซิลเวอร์เซนต์แห่งกลุ่มดาวสารถี หนึ่งในกลุ่มเซนต์ที่สังหารพาวลีน ซิลเวอร์เซนต์แห่งกลุ่มดาวตาข่าย หนึ่งในกลุ่มเซนต์ที่สังหารพาวลีน ซิลเวอร์เซนต์แห่งกลุ่มดาวสิ่ว ทำหน้าที่เฝ้าโบราณสถานปฐพี แต่ละทิ้งหน้าที่กลางคัน ซิลเวอร์เซนต์แห่งกลุ่มดาวหมาสามหัว ในซีซั่นแรกแปรพักต์ไปอยู่กับฝ่ายมาร์ส ปัจจุบันกลับมาอยู่ฝ่ายอาเธน่าอีกครั้ง ซิลเวอร์เซนต์แห่งกลุ่มดาวเพอร์ซิอัส ในซีซั่นแรกแปรพักต์ไปอยู่กับฝ่ายมาร์ส ปัจจุบันกลับมาอยู่ฝ่ายอาเธน่าอีกครั้ง ซิลเวอร์เซนต์แห่งกลุ่มดาวโล่ ในซีซั่นแรกแปรพักต์ไปอยู่กับฝ่ายมาร์ส ปัจจุบันกลับมาอยู่ฝ่ายอาเธน่าอีกครั้ง ภูมิใจในความแข็งแกร่งของโล่ของตนตลอด แต่ก็มีส่วนที่ใจดีปัจจุบันเสีวิตเอาตัวไปรับการโจมตีแทนเด็ก ซิลเวอร์เซนต์แห่งกลุ่มดาวยีราฟ ในซีซั่นแรกแปรพักต์ไปอยู่กับฝ่ายมาร์ส ปัจจุบันกลับมาอยู่ฝ่ายอาเธน่าอีกครั้ง ซิลเวอร์เซนต์แห่งกลุ่มดาวคนเลี้ยงสัตว์ ในซีซั่นแรกแปรพักต์ไปอยู่กับฝ่ายมาร์ส ปัจจุบันกลับมาอยู่ฝ่ายอาเธน่าอีกครั้ง ซิลเวอร์เซนต์แห่งกลุ่มดาววาฬ ในซีซั่นแรกแปรพักต์ไปอยู่กับฝ่ายมาร์ส ปัจจุบันกลับมาอยู่ฝ่ายอาเธน่าอีกครั้ง และเสียชีวิตในเหตุการณ์เซนต์บุกพาลลัสเวลด้า ซิลเวอร์เซนต์กลุ่มดาวงูเจ็ดหัวตอนแรกเป็นบรอนเซนต์เป็นคนบอกโควกะเรื่องว่าธาตุนะไม่สำคำญ
แต่สำคัญที่คอสโมชอบอวดว่าตัวเองเก่งในซีซันแรกแปรพักต์ไปอยู่กับมาร์สเพราะต้องการใช้พลังธาตุให้ได้และไม่ถูกฆ่าโดยมารเชี่ยน ปัจจุบันกลับมาเป็นฝ่ายอาเธน่าอีกครั้งปรากฏตัวอีกครั้งที่พัลลัสเวดาพร้อมกับอดีตบรอนเซนต์สามคนได้แก่สตีลเซนต์เลโอเน็ต บันสตีลเซนต์วูฟ นาจิ และแบท เงคิ
สตีลเซนต์
สตีลเซนต์รุ่นพี่ของเอลม่ากับซูบารุ เสียชีวิตขณะเข้าร่วมภารกิจบุกพาลลัสเวลด้า เข้ารวมเป็นสตีลเซนตเพราะต้องการแก่แค้นให้กับภรรยาและลูก สตีลเซนต์หญิง เป็นรุ่นน้องของเคลลี่ เข้าร่วมในภารกิจบุกพาลลัสเวลด้าพร้อมพวกสตีลเซนต์คนอื่นๆ เอมม่ารอดชีวิตด้วยการสละตนของเคลลี่ และร่วมทำภารกิจต่อไปเข้ารวมเป็นสตีลเซนต์เพราะต้องการมีประโยชน์ต่อคนอื่น สตีลเซนต์ธาตุลมที่เคยปรากฏตัวในภาคหลัก กลับมาร่วมศึกที่พาลลัสเวลด้า สตีลเซนต์ธาตุน้ำที่เคยปรากฏตัวในภาคหลัก กลับมาร่วมศึกที่พาลลัสเวลด้า สตีลเซนต์ธาตุดินที่เคยปรากฏตัวในภาคหลัก กลับมาร่วมศึกที่พาลลัสเวลด้า
เซนต์ในตำนาน
ในซีซั่นสอง เฮียวงะเริ่มออกเดินทางอีกครั้ง ปัจจุบันเข้าร่วมศึกที่พาลลัสเวลด้า
ในซีซั่นสอง ชุนได้กลับมาเข้าร่วมสงครามอีกครั้ง ปัจจุบันเข้าร่วมศึกที่พาลลัสเวลด้า
ตัวละครเฉพาะซีซั่นสอง
นักวิทยาศาสตร์ประจำมูลนิธิแกรนด์ ผู้คิดค้นระบบสตีลเซนต์
เด็กหนุ่มในหมู่บ้านที่ชุนอาศัยอยู่ พี่ชายของเรย์ น้องชายของฟิลลิป เด็กสาวที่อาศัยอยู่กับพวกชาวบ้านที่หลบภัยอยู่ใต้ดินในพาลลัสเวลด้า
พาราไซท์
คำว่าพาราไซท์นั้น ไม่แน่ชัดว่ามาจากคำใด แต่คาดว่ามาจากคำว่า Pallasite ที่หมายถึงแร่ชนิดหนึ่งที่ได้จากเศษอุกกาบาตที่มาตกมายังโลก และอาจจะมาจากการเล่นคำและผสมคำระหว่างคำว่า Pallas กับคำว่า Site เข้าด้วยกัน
เหล่าตัวร้ายในซีซั่นสองนี้ ทีมงานผู้สร้างได้นำแนวคิดและรูปแบบของตัวร้ายใน เซนต์เซย์ย่า ภาค Episode G มาปรับใช้ ทำให้มีจุดร่วมและความคล้ายคลึงกันอย่างมากในหลายจุด
พาราไซท์ระดับ 1
พวกจตุรเทพจะมีอาวุธสำคัญประจำตัวคือ ดาบศักดิ์สิทธิ์(聖剣) โดยในเรื่องกล่าวว่าอาวุธพวกนี้เป็นของเทพเจ้า แต่อาวุธเหล่านี้เดิมทีเป็นส่วนหนึ่งของเทพแซทเทิร์นที่เป็นนายที่แท้จริงของกลุ่มคนเหล่านี้ โดยแบ่งพลังของตนเองไปให้ใช้
พาราไซท์ระดับ 2
ผู้คอยคุ้มครองเส้นทางในปราสาท มีพลังของหอกเกลโบลท์สถิตอยู่ที่มือขวา ปะทะกับชิริวและริวโฮที่กำลังมุ่งหน้าไปหาพาลลัส และพ่ายแพ้ไป
เรียมาจากชื่อดาวบริวารของดาวเสาร์ดวงหนึ่ง และมาจากชื่อเทพีไททันองค์หนึ่ง นักฆ่าที่มาเพื่อกำจัดกิกิ แต่พลาดและหนีไปเสียก่อน ภายหลังกลับมาต่อสู้กับกิกิเพื่อล้างอาย แต่ก็พ่ายแพ้ไปอย่างหมดท่า
ไดโอนีมาจากชื่อดาวบริวารของดาวเสาร์ดวงหนึ่ง และเป็นชื่อจากไททันไดโอนีของเทพปกรณัมกรีก จอมเจ้าเล่ห์ที่มักจะวางแผนการณ์ก่อกวนพวกเซนต์ คอยออกมาก่อกวนพวกเซนต์เป็นระยะๆ ภายหลังเผยตัวจริงว่าเป็นลูกสมุนของเทพแซทเทิร์นที่คอยบงการทุกอย่างอยู่เบื้องหลัง
ไอเออร์มาจากชื่อดาวบริวารของดาวเสาร์ดวงหนึ่ง
นักฆ่าที่คุ้มครองเส้นทางอัลฟ์เฮม หนึ่งในเส้นทางที่มุ่งไปสู่ที่อยู่ของพาลลัส มีความสามารถในการป้องกันสูง แต่ก็ต้องพ่ายแพ้ให้กับชุน
เซิร์ทมาจากชื่อของยักษ์ตนหนึ่ง ตามเทพปกรณัมของนอร์ส
อดีตโกลด์เซนต์แห่งเจมินี่ แต่เปลี่ยนข้างมาสวามิภักดิ์พาลลัสตามคำชักชวนของกาเลีย หลังจากนั้นก็มาเล่นงานริวโฮที่ศึกพาลลัสเวลด้า แต่ก็ต้องเผชิญหน้ากับอินทิกราที่เป็นน้องสาวฝาแฝดของตน และพ่ายแพ้ไป
อดีตโกลด์เซนต์แห่งอควอเรียส ถูกโครนอสช่วยไว้หลังจากพ่ายแพ้และติดในมิติเวลา ต่อมาปะทะกับเฮียวงะที่กำลังมุ่งหน้าสู่ที่อยู่ของพาลลัสในเส้นทางนิฟล์เฮม และพ่ายแพ้ไป
พาราไซท์ระดับ 3
ปรากฏตัวครั้งแรกเพื่อกำจัดโควงะ และก็พ่ายแพ้ไป จากนั้นก็ปรากฏตัวเพื่อขัดขวางพวกเขาเป็นระยะๆ และตายในการต่อสู้กับโควงะที่รวมพลังกับริวโฮ ในช่วงที่เหล่าเซนต์บุกมายังพาลลัสเวลด้า
ฮาลุดวิหาร
ฮาลุดวิหาร เป็นบริเวณที่อยู่ห่าง 14.5 km ทางตะวันตกเฉียงใต้จากแหล่งมรดกโลกของโสมปุระมหาวิหาร (Somapura Mahavihara) ที่ปาหปูร์ (Pahapur) ในอำเภอเนาเกาน์ของประเทศบังกลาเทศ ลักษณะเฉพาะของบริเวณนี้คือ "เนินขนาดใหญ่ที่กว้าง 100 ฟุตกับสูง 25 ฟุต" แต่ยังมีเนินอื่นและส่วนโครงสร้างอิฐที่ยังหลงเหลืออยู่ ประติมากรรมบางส่วนถูกนำออกไปจากบริเวณ เพราะเกิดจากชาวบ้านนำอิฐมาใช้ใหม่ บริเวณนี้ตั้งอยู่ในหมู่บ้านฮาลุดวิหาร ซึ่งรู้จักกันในชื่อท้องถิ่นว่า ทวิปกันจ์ (Dvipganj) การขุดค้นแสดงให้เห็นถึงบริเวณของศาสนาพุทธในสมัยกลางตอนต้น ซึ่งเป็นช่วงเวลาเดียวกันกับสมปุระมหาวิหารกับสิตโคตวิหาร (Sitakot Vihara) ในนวับกันจ์ อุปศิลาแห่งอำเภอดีนาจปูร์
รายชื่อตัวละครในเซนต์เซย่า โอเมกา
พาราไซท์ระดับ 3
ทาร์วัสมาจากชื่อดาวบริวารของดาวเสาร์ดวงหนึ่ง ปรากฏตัวครั้งแรกเพื่อทำลายพาเลสต้า แต่พ่ายแพ้ให้กับโควงะเสียก่อน ต่อมาตายด้วยฝีมือของโซวมะที่ร่วมมือกับพวกสตีลเซนต์ในช่วงบุกพาลลัสเวลด้า
รอยเอมาจากชื่อดาวบริวารของดาวเสาร์ดวงหนึ่ง นักฆ่าฝาแฝดเพศหญิงคนพี่ ปรากฏตัวครั้งแรกเพื่อสังหารยูนะที่ไปจามิล เพื่อซ่อมแซมคลอธ แต่พ่ายแพ้พร้อมน้องชายฝาแฝดของตน อีมีร์ถูกน้องชายดูดพลังไปจนเสียชีวิต ในช่วงเซนต์บุกพาลลัสเวลด้า
อีมีร์มาจากชื่อดาวบริวารของดาวเสาร์ดวงหนึ่ง นักฆ่าฝาแฝดเพศชายคนน้อง ปรากฏตัวครั้งแรกเพื่อสังหารยูนะที่ไปจามิล เพื่อซ่อมแซมคลอธ แต่พ่ายแพ้พร้อมพี่สาวฝาแฝดของตน ต่อมาหลังแพ้ด้วยฝีมือของยูนะที่ร่วมพลังกับโซวมะ และถูกวิญาณอีมีร์ฆ่าตาย ในช่วงเซนต์บุกพาลลัสเวลด้า
มีโทนีมาจากชื่อดาวบริวารของดาวเสาร์ดวงหนึ่ง ปรากฏตัวครั้งแรกเพื่อกำจัดริวโฮ แต่ก็พ่ายแพ้ไป หลังจากนั้นก็ไปทำลายหมู่บ้านที่อันโดรเมด้า ชุนปกป้องอยู่ แต่ก็พ่ายแพ้ให้กับชุน และมาถูกซูบารุสังหาร ในช่วงเซนต์บุกพาลลัสเวลด้า
แฮรีแมดมาจากชื่อดาวบริวารของดาวเนปจูนดวงหนึ่ง ปรากฏตัวครั้งแรกเพื่อสังหารฮารุโตะ หลังจากนั้นก็ไปสังหารเหล่าสตีลเซนต์ที่เป็นเพื่อนของซูบารุ จากนั้นก็ปรากฏตัวเพื่อเล่นงานพวกเซนต์เป็นระยะๆ ต่อมาถูกเออร์คิวเลอุส เซเรริสสละชีวิตสู้จนตายตกตามกันไป
ฮาตีมาจากชื่อดาวบริวารของดาวเสาร์ดวงหนึ่ง ปรากฏตัวครั้งแรกพร้อมยูโรปาที่มาล่อลวงเอเดน และมาถูกเอเดนสังหาร ในช่วงเซนต์บุกพาลลัสเวลด้า
ทีบีมาจากชื่อดาวบริวารของดาวพฤหัสบดีดวงหนึ่ง นักฆ่าฝาแฝดชายคนพี่ ปรากฏตัวครั้งแรกเพื่อขัดขวางพวกเซนต์รุ่นเยาว์ในเส้นทางไปพาลลัสเวลด้า และพ่ายแพ้แก่ซูบารุ ต่อมาถูกซูบารุที่ได้สืบทอดเออร์คิวเลอุสคลอธสังหารไปพร้อมกับน้องชาย ในช่วงเซนต์บุกพาลลัสเวลด้า
เกรปมาจากชื่อดาวบริวารของดาวเสาร์ดวงหนึ่ง นักฆ่าฝาแฝดชายคนน้อง ปรากฏตัวครั้งแรกเพื่อขัดขวางพวกเซนต์รุ่นเยาว์ในเส้นทางไปพาลลัสเวลด้า และพ่ายแพ้แก่ฮารุโตะ ต่อมาถูกซูบารุสังหารไปพร้อมกับพี่ชาย ในช่วงเซนต์บุกพาลลัสเวลด้า
ซิลีนีมาจากชื่อดาวบริวารของดาวพฤหัสบดีดวงหนึ่ง
ทหารพาราไซท์
นักรบระดับล่างสุดที่ไม่มีขั้น ฝีมือธรรมดาทั่วๆไป มีจำนวนมหาศาล
พาราไซท์ไร้ระดับ
มิลเลอร์มาจากชื่อดาวในกลุ่มดาวซีตัส
ซูเปอร์สแมชบราเธอส์
ซูเปอร์สแมชบราเธอส์ (Super Smash Bros) หรือชื่อในภาษาญี่ปุ่นคือ ไดรันโต สแมชบราเธอส์ เป็นซีรีส์เกมเกี่ยวกับการต่อสู้ 4 คนโดยเอาตัวละครจากนินเท็นโดมาต่อสู้กันโดยใช้ด่านแต่ละเกมเป็นฉากประกอบ
ซูเปอร์สแมชบราเธอส์
ซูเปอร์สแมชบราเธอร์ (Super Smash Bros.) เป็น และในยุโรปวันที่ 19 พฤศจิกายน ค.ศ. 1999 สามารถเล่นได้ทั้งหมด 4 คน
ซูเปอร์สแมชบราเธอส์ฟอร์นินเท็นโด 3ดีเอส แอนด์วียู
ซูเปอร์สแมชบราเธอส์ฟอร์นินเท็นโด 3ดีเอส แอนด์วียู (大乱闘スマッシュブラザーズ for Nintendo 3DS / Wii U; Super Smash Bros. for Nintendo 3DS and Wii U) เป็นต่อสู้ที่ได้รับการพัฒนาโดย ในซีรีส์ซูเปอร์สแมชบราเธอส์ โดยในเกมของซีรีส์นี้ จะมีตัวละครต่าง ๆ จากแฟรนไชส์ของ[[นินเท็นโด สำหรับเวอร์ชันนินเท็นโด 3ดีเอส ได้รับการเปิดตัวที่ประเทศญี่ปุ่นในวันที่ 13 กันยายน ค.ศ. 2014, ในทวีปอเมริกาเหนือและยุโรปวันที่ 3 ตุลาคม ค.ศ. 2014 และในประเทศออสเตรเลียวันที่ 4 ตุลาคม ค.ศ. 2014 ส่วนเวอร์ชันวียูได้วางจำหน่ายในทวีปอเมริกาเหนือ ณ วันที่ 21 พฤศจิกายน ค.ศ. 2014, ทวีปยุโรปวันที่ 28 พฤศจิกายน ค.ศ. 2014, ประเทศออสเตรเลียวันที่ 29 พฤศจิกายน ค.ศ. 2014 และในประเทศญี่ปุ่นวันที่ 6 ธันวาคม ค.ศ. 2014
สตรีทไฟเตอร์: เดอะมูฟวี (วิดีโอเกมคอนโซล)
สตรีทไฟเตอร์: เดอะมูฟวี (Street Fighter: The Movie) เป็นเกมต่อสู้ตัวต่อตัว ที่วางจำหน่ายสำหรับเพลย์สเตชัน และเซกา แซตเทิร์น ใน ค.ศ. 1995 ซึ่งมีฐานรากมาจากภาพยนตร์ ค.ศ. 1994
รูปแบบการเล่น
แม้ว่ากราฟิกจะประกอบด้วยภาพดิจิทัลแบบเดียวกันกับนักแสดงในภาพยนตร์ที่ใช้สำหรับเวอร์ชันอาร์เคด แต่สไปรต์ได้รับการประมวลผลต่างกัน ฉากหลังต่างกันทั้งหมด และระบบการต่อสู้ใกล้เคียงกับซูเปอร์สตรีทไฟเตอร์ II X: แกรนด์มาสเตอร์ชาลเลนจ์ มาก นอกเหนือจากท่าพิเศษแบบปกติและซูเปอร์คอมโบแล้ว ผู้เล่นยังสามารถปฏิบัติการท่าพิเศษของตัวละครในเวอร์ชันที่ทรงพลังยิ่งขึ้น ซึ่งรู้จักกันในชื่อ "ซูเปอร์สเปเชียลมูฟ" เหมือนกับ "อีเอส มูฟ" ที่มีในเกมไนต์วอร์ริเออส์ และ "อีเอกซ์ สเปเชียล" ที่ในภายหลังเปิดตัวในสตรีทไฟเตอร์ III: เซคันด์อิมแพกต์ โดยท่าซูเปอร์สเปเชียลต้องการให้เกจซูเปอร์คอมโบเต็มอย่างน้อยครึ่งหนึ่ง (หลังจากที่ส่วนที่เติมของเกจเปลี่ยนเป็นสีน้ำเงิน) และสามารถทำได้โดยดำเนินการคำสั่งเดียวกันกับท่าพิเศษแบบปกติ แต่กดปุ่มโจมตีสองปุ่มแทนปุ่มเดียว
มีโหมดเกมสี่โหมดให้เลือก โหมดผู้เล่นเดี่ยวหลักอย่าง "มูฟวีแบตเทิล" เป็นโหมดเนื้อเรื่องซึ่งเป็นไปตามเนื้อเรื่องของภาพยนตร์ ผู้เล่นเข้าควบคุมไกล์ซึ่งกำลังปฏิบัติภารกิจแทรกซึมที่หลบซ่อนของไบสัน (ในเกมเวอร์ชันภาษาญี่ปุ่นคือเวก้า) ในเมืองชาโดลู ผู้เล่นสามารถเลือกระหว่างจุดแตกแยกที่แตกต่างกันหลังจากการแข่งบางแมตช์ ซึ่งกำหนดจำนวนคู่ต่อสู้ที่จะเผชิญหน้าก่อนจุดแยกถัดไป จนกระทั่งถึงแมตช์สุดท้ายกับสกัด, ไบสัน และไฟนอลไบสัน หลังจากเสร็จสิ้นโหมดมูฟวีแบตเทิล มิวสิกวิดีโอของเพลงประกอบภาพยนตร์ที่ชื่อ "ซัมติงแดร์" โดยเชจแอนด์อัสกะจะเริ่มบรรเลง
โหมดอื่น ๆ รวมถึงโหมดสไตล์อาร์เคดที่เรียกว่า "สตรีทแบตเทิล" ซึ่งผู้เล่นสามารถเลือกตัวละครแล้วเผชิญหน้ากับตัวละครที่ควบคุมด้วยคอมพิวเตอร์สิบสองตัว ปิดท้ายด้วยแซนกีฟ, ดี เจย์, สกัด และไบสัน ส่วน "เวอร์ซัสโหมด" ซึ่งเป็นโหมดมาตรฐานสำหรับผู้เล่นสองคน เป็นเช่นเดียวกับในเวอร์ชันคอนโซลก่อนหน้าของสตรีทไฟเตอร์ และ "ไทรเอิลโหมด" ที่ผู้เล่นต่อสู้กับบัญชีรายชื่อทั้งหมดเพื่อทำไฮสกอร์ หรือสถิติเวลาที่รวดเร็ว นอกจากนั้น ในระหว่างการต่อสู้ ตัวละครได้มีธีมดนตรีใหม่สำหรับเกมภาคนี้
ตัวละคร
เวอร์ชันประจำบ้านของสตรีทไฟเตอร์: เดอะมูฟวี มีตัวละครหลายตัวที่เหมือนกันจากเกมอาร์เคด โดยมีความแตกต่างที่สำคัญเล็กน้อยในบัญชีรายชื่อ ตัวละครในภาพยนตร์ต้นฉบับอย่างกัปตันซาวาดะมีอยู่ในทั้งสองเวอร์ชัน อย่างไรก็ตาม ท่าพิเศษของเขานั้นแตกต่างจากที่มีในเวอร์ชันอาร์เคด ส่วนตัวละครดั้งเดิมอย่างเบลดจากเกมอาร์เคดพร้อมกับทหารม้าของไบสันที่สลับสีชุดอื่น ๆ นั้นไม่มีอยู่ในเวอร์ชันประจำบ้าน สำหรับอากูมะ (รับบทโดยเออร์นี เรเยส ซีเนียร์ ซึ่งในเกมเวอร์ชันภาษาญี่ปุ่นดั้งเดิมคือโกกิ) ผู้เป็นตัวละครปกติในเกมอาร์เคด ได้กลับมาเป็นตัวละครที่ซ่อนอยู่อีกครั้ง ซึ่งสามารถเลือกได้โดยใช้สูตรลับเท่านั้น และสามารถต่อสู้ได้ในฐานะคู่ต่อสู้คนสุดท้ายในไทรเอิลโหมดเท่านั้น ขณะที่ตัวละครสองตัวจากภาพยนตร์สตรีท ไฟท์เตอร์ ยอดคนประจัญบาน ที่ไม่ได้อยู่ในเวอร์ชันอาร์เคดก็รวมอยู่ในภาคนี้ด้วย อันได้แก่ ดี เจย์ (รับบทโดยมิเกล อา. นูเญซ จูเนียร์) และบลังก้า (รับบทโดยคิม เรเปีย)
ความแตกต่างระดับภูมิภาค
เวอร์ชันคอนโซลได้รับการเปิดตัวในชื่อสตรีทไฟเตอร์: เรัยลแบตเทิลออนฟิล์ม ณ ประเทศญี่ปุ่น เพื่อแยกความแตกต่างจากเกมสตรีทไฟเตอร์ II มูฟวี ที่ไม่เกี่ยวข้อง ซึ่งสร้างจากภาพยนตร์อนิเมะในชื่อเดียวกัน นอกเหนือจากการแปลข้อความแล้ว ตัวอย่างเสียงของตัวละครในเวอร์ชันภาษาญี่ปุ่นและภาษาอังกฤษจะแตกต่างกัน เช่นเดียวกับในพากย์ญี่ปุ่นของภาพยนตร์ หัวหน้าสามคนจากสตรีทไฟเตอร์ II ที่มีการเปลี่ยนชื่อระหว่างเวอร์ชันญี่ปุ่นและอเมริกา (บัลร็อก, เวก้า และเอ็ม. ไบสัน) ได้ถูกเรียกโดยชื่อโลกฝั่งตะวันตก ในทางตรงกันข้าม อากูมะถูกเรียกว่าโกกิในเวอร์ชั่นภาษาญี่ปุ่น
การตอบรับ
เวอร์ชันเพลย์สเตชันประสบความสำเร็จในเชิงพาณิชย์เมื่อเปิดตัว โดยขายหมดในร้านค้าปลีกภายในหนึ่งเดือนหลังจากวางจำหน่าย ณ ทวีปอเมริกาเหนือในเดือนกันยายน ค.ศ. 1995
เกมดังกล่าวได้รับการวิจารณ์เชิงลบเป็นส่วนใหญ่ ซึ่งการวิจารณ์เวอร์ชันแซตเทิร์นนั้น เรเดียน ออโตเมติก จากนิตยสารเซกา แซตเทิร์น แมกกาซีน ได้บ่นว่าเกมช้าลงมากเกิน และความจริงที่ว่าเกมนี้ไม่ใช่การแปลงเกมอาร์เคดที่มีชื่อเดียวกัน แต่เป็นอีกพอร์ตหนึ่งของซูเปอร์สตรีทไฟเตอร์ II X: แกรนด์มาสเตอร์ชาลเลนจ์ ที่มีการแปลงเป็นดิจิทัลกราฟิก ส่วนนักวิจารณ์ทั้งสี่รายของนิตยสารอิเล็กทรอนิกส์เกมมิงมันทลีได้ติเตียนการควบคุม แต่ยกย่องภาพยนตร์ฟูลโมชันวิดีโอ และกลไกรูปแบบการเล่น ซึ่งไม่ใช่นักวิจารณ์ทุกคนที่ตระหนักว่าเกมนี้ไม่ใช่การแปลงเกมอาร์เคดที่มีชื่อเดียวกัน จึงทำให้เกิดความสับสน ด้านนิตยสารเกมโปรให้ความเห็นเชิงลบอย่างหนักแน่นในเวอร์ชันของแซตเทิร์น ซึ่งหาได้ยากสำหรับสิ่งพิมพ์ในเวลานั้น นักวิจารณ์ติเตียนแอนิเมชันที่ช้า และขาด ๆ หาย ๆ, เสียงการต่อสู้ที่อ่อนแอ, การวาดเฟรมที่คาดเดาไม่ได้ และเวลาคืนสภาพอย่างรวดเร็วของเหล่านักสู้ โดยกล่าวว่าผลลัพธ์นี้เป็น "เกมป้องกันที่รอและโจมตี มากกว่าการแข่งสตรีทไฟเตอร์ที่แท้จริง" รวมถึงนักวิจารณ์จากแมกซิมัมได้ติเตียนโดยเฉพาะอย่างยิ่งต่อคุณภาพที่ไม่ดีของการแปลงเป็นดิจิทัลและอัตราเฟรม เขายังให้ความเห็นด้วยว่าในขณะที่รูปแบบการเล่นนั้นเป็นพอร์ตของซูเปอร์สตรีทไฟเตอร์ II X: แกรนด์มาสเตอร์ชาลเลนจ์ ซึ่งก็ถูกทำให้หมดอำนาจจากการลดความเร็ว "การตอบสนองที่ลื่นไหล ตามสัญชาตญาณของเกมที่มีในสตรีทไฟเตอร์ก่อนหน้านี้ดูเหมือนจะหายไป และด้วยเหตุนี้ จึงเป็นการบีบบังคับให้เล่นเกมนี้อย่างแท้จริง" ส่วนนักวิจารณ์ของนิตยสารเนกซ์เจเนอเรชันได้ให้บทวิจารณ์ต่อเกมดังกล่าวเป็นบวกอย่างสมบูรณ์ เขายกย่องการเลือกตัวละครที่ครอบคลุม และมีโหมดต่าง ๆ จำนวนมากให้เล่น รวมทั้งสรุปว่าเกมนี้ "ดูและเล่นได้ดีมาก"
ในขณะที่นักวิจารณ์ของนิตยสารเกมโปรคนอื่น ๆ ได้กล่าวถึงเวอร์ชันเพลย์สเตชัน เขาก็วิจารณ์เกมในแง่ลบอย่างมากเช่นกัน โดยกล่าวว่าเกมใช้เวลาโหลดนาน, มีข้อบกพร่องที่เด่นชัด, ความล่าช้าในการควบคุม, การแสดงเสียงไม่ดี และสไปรต์แบบคลุมเครือที่ไม่เหมือนกับนักแสดงในภาพยนตร์ แม้ว่าพวกเขาจะวิจารณ์เวอร์ชันแซตเทิร์นในเชิงบวก แต่บทวิเคราะห์สั้น ๆ ต่อเวอร์ชันเพลย์สเตชันโดยนิตยสารเนกซ์เจเนอเรชันได้กล่าวถึงเกมนี้ว่าเป็น "ความผิดพลาดครั้งใหญ่รอบด้าน"
กีฬายกน้ำหนักในโอลิมปิกฤดูร้อน 2020 – รุ่นน้ำหนักเกิน 109 กิโลกรัม บุคคลชาย
การแข่งขันกีฬายกน้ำหนักในโอลิมปิกฤดูร้อน 2020 – รุ่นน้ำหนักไม่เกิน 61 กิโลกรัม บุคคลชาย เป็น 1 ใน 14 รายการแข่งขันกีฬายกน้ำหนักในโอลิมปิกฤดูร้อน 2020 ที่กรุงโตเกียว ประเทศญี่ปุ่น กำหนดจัดขึ้นระหว่างวันที่ 4 สิงหาคม พ.ศ. 2564 ที่ศูนย์การประชุมนานาชาติโตเกียว การแข่งขันรายการรุ่นน้ำหนักไม่เกิน 61 กิโลกรัม บุคคลชายในโอลิมปิกฤดูร้อนครั้งนี้ จะมีนักกีฬาเข้าร่วมแข่งขัน 14 คน จาก 14 ประเทศโดยประมาณ
สถิติ
ก่อนการแข่งขัน สถิติโลกและโอลิมปิกมีดังนี้
ปฏิทินการแข่งขัน
เวลาทั้งหมดเป็นเวลามาตรฐานญี่ปุ่น (UTC+9).
เกออร์กี ลวอฟ
เขาเกิดที่เมืองเดรสเดิน ราชอาณาจักรซัคเซิน ในตระกูลเจ้าชายลวอฟ และได้รับชื่อเสียงระดับชาติจากงานสังคมสงเคราะห์ในรัสเซียตะวันออกไกลระหว่างสงครามรัสเซีย-ญี่ปุ่น ใน ค.ศ. 1906 เขาได้รับเลือกเข้าสู่สภาดูมาชุดที่หนึ่งภายใต้สมาชิกของพรรคประชาธิปัตย์รัฐธรรมนูญ ภายหลังการปฏิวัติเดือนกุมภาพันธ์ ลวอฟกลายเป็นผู้นำของรัฐบาลชั่วคราวและมีบทบาทในการควบคุมดูแลการปฏิรูปเสรีนิยมจำนวนหนึ่งด้วย แต่ท้ายที่สุดรัฐบาลของเขาก็เริ่มเสื่อมถอยลงเนื่องจากวิกฤตการณ์ทางการเมืองอย่างต่อเนื่อง และในเดือนกรกฎาคม ค.ศ. 1917 เขาลาออกจากการเป็นนายกรัฐมนตรีและรัฐมนตรีว่าการกระทรวงสงครามอะเลคซันดร์ เคเรนสกี ได้ดำรงตำแหน่งต่อจากเขา หลังจากการปฏิวัติเดือนตุลาคม ลวอฟถูกบอลเชวิคจับกุม แต่ภายหลังสามารถหลบหนีออกไปได้ และเดินทางลี้ภัยไปยังฝรั่งเศสและตัดสินใจอยู่ที่นั่นกระทั่งการอสัญกรรมของเขาใน ค.ศ. 1925
เจ้าพระยามหาเสนา (ปลี)
เจ้าพระยามหาเสนา (? - พ.ศ. 2337) นามเดิม ปลี เป็นสมุหกลาโหมคนแรกในสมัยกรุงรัตนโกสินทร์ในรัชกาลพระบาทสมเด็จพระพุทธยอดฟ้าจุฬาโลก เป็นแม่ทัพผู้มีบทบาทในสงครามเก้าทัพและสงครามตีเมืองทวาย
เจ้าพระยามหาเสนา (ปลี) เกิดเมื่อปีใดไม่ปรากฏ เป็นบุตรชายของเจ้าพระยากลาโหมคลองแกลบ สมุหกลาโหมในรัชสมัยพระเจ้าอยู่หัวบรมโกศ เจ้าพระยามหาเสนา (ปลี) มีพี่สาวต่างมารดาคือ ท้าววรจันทร์ (แจ่ม) และน้องชายต่างมารดาชื่อคุ้ม ซึ่งนายคุ้มต่อมาได้รับตำแหน่งเป็นพระยาสุรเสนาในรัชกาลที่ 1 และมีฉายาว่า"พระยาสุรเสนาแขนทิ้ง"
ในสมัยธนบุรี เจ้าพระยามหาเสนา (ปลี) ดำรงตำแหน่งเป็นพระพลเมืองพิษณุโลก จากนั้นเลื่อนขึ้นเป็นพระยาเพชรบูรณ์ เจ้าเมืองเพชรบูรณ์ ในพ.ศ. 2321 เมื่อสมเด็จเจ้าพระยามหากษัตริย์ศึกยกทัพไปตีเมืองเวียงจันทน์ เจ้าสุริยวงศ์เจ้าเมืองหลวงพระบางขอสวามิภักดิ์ต่อสยาม สมเด็จเจ้าพระยามหากษัตริย์ศึกจึงมีคำสั่งให้พระยาเพชรบูรณ์ (ปลี) คุมกองทัพเมืองหลวงพระบาง ยกเข้าโจมตีเมืองเวียงจันทน์จากทางเหนือ ในขณะที่สมเด็จเจ้าพระยามหากษัตริย์ศึกยกทัพเข้าโจมตีจากทางใต้ จนสามารถยึดเมืองเวียงจันทน์ได้ในที่สุด
เมื่อสมเด็จเจ้าพระยามหากษัตริย์ศึกขึ้นครองราชสมบัติเป็นพระบาทสมเด็จพระพุทธยอดฟ้าจุฬาโลกในพ.ศ. 2325 ทรงแต่งตั้งพระยาเพชรบูรณ์ (ปลี) ขึ้นเป็นเจ้าพระยามหาเสนา สมุหกลาโหมคนแรกของกรุงรัตนโกสินทร์ ดังในคำปรึกษาตั้งข้าราชการว่า  นอกจากนี้พระบาทสมเด็จพระพุทธยอดฟ้าฯยังทรงให้ย้ายการปกครองหัวเมืองฝ่ายใต้ ซึ่งถูกย้ายไปขึ้นกับกรมท่าตั้งแต่รัชสมัยพระเจ้าอยู่หัวบรมโกศ ย้ายกลับมาขึ้นกับสมุหกลาโหมดังเช่นแต่ก่อนอีกด้วย
ในพ.ศ. 2328 สงครามเก้าทัพ พระบาทสมเด็จพระพุทธยอดฟ้าฯมีพระราชโองการให้เจ้าพระยามหาเสนา (ปลี) ติดตามสมเด็จพระเจ้าหลานเธอ เจ้าฟ้ากรมหลวงอนุรักษ์เทเวศร์ เสด็จยกทัพไปตั้งรับพม่าทางเหนือที่นครสวรรค์ เจ้าพระยามหาเสนา (ปลี) ยกทัพไปตั้งรับพม่าที่พิจิตร จากนั้นกรมหลวงอนุรักษ์เทเวศร์ฯมีพระบัญชาให้เจ้าพระยามหาเสนายกทัพเข้าตีทัพของเนเมียวสีหซุยที่ค่ายปากพิงฝั่งตะวันออก นำไปสู่การรบที่ปากพิง เจ้าพระยามหาเสนาสามารถเอาชนะทัพพม่าขับทัพพม่าออกไปได้สำเร็จ จากนั้นพระบาทสมเด็จพระพุทธยอดฟ้าจุฬาโลกจึงมีพระราชโองการให้เจ้าพระยามหาเสนา (ปลี) ยกทัพขึ้นเหนือไปพร้อมกับสมเด็จพระเจ้าน้องยาเธอ เจ้าฟ้ากรมหลวงจักรเจษฎา เพื่อช่วยเหลือเจ้ากาวิละแห่งเมืองลำปางซึ่งกำลังถูกทัพพม่าของสะโดศิริมหาอุจนาล้อมเมืองอยู่ เจ้าพระยามหาเสนาและกรมหลวงจักรเจษฎาฯสามารถขับทัพพม่าที่ล้อมเมืองลำปางอยู่ออกไปได้สำเร็จ
ในสงครามตีเมืองทวายในพ.ศ. 2330 พระบาทสมเด็จพระพุทธยอดฟ้าฯมีพระราชโองการให้จัดทัพเข้ายกไปโจมตีเมืองทวายผ่านทางด่านวังปอ (ทางตำบลปิล็อก อำเภอทองผาภูมิ จังหวัดกาญจนบุรี) เจ้าพระยามหาเสนา (ปลี) และเจ้าพระยารัตนาพิพิธ (สน สนธิรัตน์) สมุหนายกเป็นทัพหน้า เจ้าพระยาทั้งสองยกทัพเข้าโจมตีทัพพม่าที่ด่านวังปอ โดยเจ้าพระยามหาเสนาส่งพระยาสุรเสนานำทัพไปก่อน หลังจากที่พระยาสุรเสนาถูกปืนพม่าเสียชีวิตในที่รบ เจ้าพระยามหาเสนาและเจ้าพระยารัตนพิพิธ (สน) จึงยกทัพเข้าตีด่านวังปอได้สำเร็จ จากนั้นยึดเมืองกลิอ่องต่อและยกทัพเข้าประชิดเมืองทวาย ฝ่ายไทยไม่สามารถเข้ายึดเมืองทวายได้หลังจากประชิดเมืองอยู่ครึ่งเดือน พระบาทสมเด็จพระพุทธยอดฟ้าจุฬาโลกฯมีพระราชโองการให้เลิกทัพถอยกลับ
หลังจากได้เมืองทวายแล้ว ในพ.ศ. 2336 พระบาทสมเด็จพระพุทธยอดฟ้าฯมีพระราชดำริที่จะยกทัพล่วงต่อจากเมืองทวายไปยังเขตแดนเมืองพม่าตอนล่าง จึงมีพระราชโองการให้เจ้าพระยามหาเสนา (ปลี) และเจ้าพระยารัตนาพิพิธ (สน) ยกทัพหน้าไปสมทบกับทัพของพระยายมราช (บุนนาค) ที่ทวาย ในขณะนั้นเองพระเจ้าปดุงได้ส่งทัพมายึดเมืองทวายคืน เจ้าพระยามหาเสนา เจ้าพระยารัตนาพิพิธ และพระยายมราช ตั้งค่ายอยู่ทางทิศตะวันออกของเมืองทวาย ฝ่ายพม่าตั้งอยู่ทางทิศตะวันตก ในปีพ.ศ. 2337 ชาวเมืองทวายเป็นกบฏลุกฮือขึ้นต่อต้านการปกครองของไทย เจ้าพระยามหาเสนา (ปลี) มีคำสั่งให้นำตัวหวุ่นทอก ชาวเมืองทวายผู้นำในการต่อต้านไปลงโทษด้วยการเฆี่ยน หวุ่นทอกจึงปลุกระดมชาวเมืองทวายให้ลุกฮือขึ้นและร่วมกับทัพพม่าเข้าโจมตีทัพของไทยทางตะวันออก เสนาบดีทั้งสามไม่สามารถต้านทานทัพพม่าได้ ถอยทัพไปยังค่ายของพระอภัยรณฤทธิ์ ซึ่งเป็นทัพหน้าของทัพหลวง เสนาบดีทั้งสามขอเข้าไปในค่ายของพระอภัยรณฤทธิ์ แต่พระอภัยรณฤทธิ์ปฏิเสธไม่ให้เข้าเกรงว่าหากทัพพม่ายกติดตามเสนาบดีทั้งสามเข้ามาในค่ายและทัพหน้าของพระอภัยรณฤทธิ์แตกพ่ายไป ทัพหลวงจะได้รับอันตราย เสนาบดีทั้งสามจึงสู้กับพม่าอยู่หน้าค่ายของพระอภัยรณฤทธิ์ เจ้าพระยารัตนาพิพิธและพระยายมราชสามารถรอดไปได้ แต่เจ้าพระยามหาเสนา (ปลี) สูญหายในที่รบ ไม่สามารถค้นหาศพของเจ้าพระยามหาเสนากลับมาได้ ในขณะพงศาวดารพม่าว่าเจ้าพระยามหาเสนาถูกสังหารในที่รบ และสามารถนำศีรษะของเจ้าพระยามหาเสนา (ปลี) ไปได้
ไม่ปรากฏว่าเจ้าพระยามหาเสนา (ปลี) มีบุตรหลานรับราชการสืบต่อเนื่องมาเป็นอย่างไรต่อไปถึงปัจจุบัน
สมเกียรติ จันทรา
สมเกียรติ จันทรา (เกิด 15 ธันวาคม 2541) เป็นนักบิดชาวไทยจากจังหวัดชลบุรี ปัจจุบันกำลังแข่งขันใน Moto2 World Championship สังกัดทีม Idemitsu Honda Team Asia
ช่วงต้นอาชีพ
ในรายการเชลล์ แอ๊ดว้านซ์ เอเชีย ทาเลนท์ คัพ สมเกียรติได้รับชื่อเสียงจากการเป็นแชมป์ในปี ค.ศ. 2016 เขาเข้าแข่งขันในรายการ FIM CEV Moto3 จูเนียร์เวิลด์แชมเปี้ยนชิพ 2017 และได้โพลโพซิชั่นเมื่อเปิดฤดูกาล แต่ต้องออกจากการแข่งขัน เขาจบอันดับที่ 8 ในเลอ ม็องส์ อันดับที่ 13 ในเฆเรซ อันดับที่ 7 ในอารากอน และอันดับที่ 10 ในบาเลนเซีย จบฤดูกาลในอันดับที่ 20 ด้วยคะแนน 26 คะแนน เขาเข้าแข่งขัน FIM CEV Moto3 จูเนียร์เวิลด์แชมเปี้ยนชิพ 2018 และเข้าเส้นชัยอย่างต่อเนื่องในอันดับที่ได้คะแนนสูง แต่ไม่สามารถขึ้นโพเดียมได้ ผลงานที่ดีที่สุดของเขาในฤดูกาคืออันดับที่ 4 ในฝรั่งเศส เขาจบอันดับที่ 9 ในตารางคะแนนรวมด้วยคะแนน 61 คะแนน
โมโตทรี
สมเกียรติได้รับไวลด์การ์ดให้ลงแข่งในการแข่งขันระดับกรังปรีซ์ครั้งแรกในรายการ Thailand Motorcycle Grand Prix 2018 ซึ่งเป็น GP บ้านเกิดของเขา เขาเข้าเส้นชัยในอันดับที่ 9 ทำได้ 7 คะแนน และได้เป็นนักแข่งแบบเต็มฤดูกาลในฤดูกาลถัดมา
อิเดมิตสึ ฮอนด้า ทีม เอเชีย (2019-ปัจจุบัน)
การแข่งให้กับทีม ฮอนด้า เอเชีย ที่เพิ่งจัดตั้งขึ้นใหม่ในปี ค.ศ. 2019 เพื่อให้นักบิดเอเชียมีโอกาสใน Moto2 และ Moto3 สมเกียรติทำผลงานได้ดีในฐานะมือใหม่ โดยทำคะแนนได้ 23 คะแนนในฤดูกาลนี้ ในขณะที่เพื่อนร่วมทีมของเขาไม่ได้คะแนน
สมเกียรติทำผลงานฤดูกาลได้ดีอีกครั้งในปี 2021 สมเกียรติทำคะแนนได้ 37 แต้มตลอดทั้งปี จบอันดับสูงสุดที่ออสเตรีย โดยที่ไอ โอกูระ เพื่อนร่วมทีมหน้าใหม่เข้ามาเป็นอันดับที่ 2 และสมเกียรติอยู่ในอันดับที่ 5 โดยทำคะแนนได้สูงตลอดทั้งฤดูกาลให้กับทีม
ในฤดูกาล 2022 สมเกียรติ คว้าแชมป์ Moto2 เป็นครั้งแรกที่ Mandalica International Street Circuit ในประเทศอินโดนีเซีย เมื่อวันอาทิตย์ที่ 20 มีนาคม ค.ศ. 2022 ทำให้กลายเป็นนักบิดชาวไทยคนแรกที่สามารถคว้าแชมป์การแข่งขันในรายการชิงแชมป์โลกได้สำเร็จ ก่อนหน้านั้น รัฐภาคย์ วิไลโรจน์ ทำผลงานได้ดีที่สุดด้วยการคว้าอันดับที่ 4 ที่ TT ASSEN เมื่อหลายปีก่อน ในสนามถัดมาในศึก อาร์เจนตินา กรังด์ปรีซ์ สมเกียรติ สามารถจบในอันดับที่ 2 คว้าตำแหน่งรองแชมป์มาครองขึ้นโพเดียมเป็นสนามที่ 2 ติดต่อกัน
ประเทศไทยในพาราลิมปิกฤดูร้อน 2016
ประเทศไทย เข้าร่วมแข่งขันพาราลิมปิกฤดูร้อน 2016 ที่กรุงรีโอเดจาเนโร ประเทศบราซิล ระหว่างวันที่ 7 กันยายน ถึง 18 กันยายน พ.ศ. 2559
พายุหยินซิ่ง
หยินซิ่ง เป็นชื่อพายุหมุนเขตร้อนในรายชื่อชุดที่ 2 ลำดับที่ 2 ของมหาสมุทรแปซิฟิกตะวันตกฝั่งเหนือ ส่งโดยประเทศจีน ชื่อพายุในลำดับนี้แต่แรกเริ่มเคยใช้ชื่อ ยวี่ถู่ (玉兔; Yùtù; ) มาก่อน แต่ถูกถอนออกไปในฤดูกาล 2561
ส่วนชื่อหยินซิ่งนั้น ในปัจจุบันยังไม่เคยถูกนำมาใช้เป็นชื่อพายุ
เอชดี 28185 บี
เอชดี 28185 บี เป็นดาวเคราะห์นอกระบบที่อยู่ห่างจากโลกประมาณ 138 ปีแสง อยู่ในกลุ่มดาวแม่น้ำ ดาวเคราะห์ดวงนี้ถูกค้นพบในวงโคจรรอบดาวฤกษ์เอชดี 28185 ในวันที่ 4 เมษายน ค.ศ. 2001
ประเทศตุรกีในโอลิมปิกเยาวชนฤดูร้อน 2014
ประเทศตุรกี เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 2 ค.ศ. 2014 (พ.ศ. 2557) ที่เมืองหนานจิง สาธารณรัฐประชาชนจีน ระหว่างวันที่ 16-28 สิงหาคม พ.ศ. 2557 คณะกรรมการโอลิมปิกแห่งชาติตุรกีเป็นผู้ทำหน้าที่ในการส่งนักกีฬาเข้าร่วมแข่งขันจำนวน 41 คน ใน 16 ชนิดกีฬา ผลการแข่งขันครั้งนี้ประเทศตุรกีได้รับเหรียญรางวัลแบ่งเป็น 1 เหรียญทอง 3 เหรียญเงิน และ 6 เหรียญทองแดง รวมทั้งหมด 10 เหรียญ
กรีฑา
ผลการแข่งขันดังนี้ :
สโมสรฟุตบอลบีเอฟบี พัทยา ซิตี้
สโมสรฟุตบอลบีเอฟบี พัทยา ซิตี้ เป็นสโมสรฟุตบอลอาชีพในประเทศไทย โดยเป็นสโมสรตัวแทนจากจังหวัดชลบุรี ปัจจุบันเล่นในไทยลีก 3 โซนภาคตะวันออก
ประวัติ
สโมสรฟุตบอลบ้านฟุตบอล พัทยา ก่อตั้งเมื่อปี 2565 บ้านฟุตบอล พัทยาได้ส่งทีมเข้าร่วมการแข่งขันไทยแลนด์ อเมเจอร์ลีก ฤดูกาล 2565 ในโซนภาคตะวันออก เป็นการแข่งขันแรก โดยผลงานสามารถเข้ารอบแพ้คัดออก ของโซนตอนล่างได้ ต่อมาในปี 2566 สโมสรได้ส่งทีมเข้าร่วมการแข่งขันไทยแลนด์ เซมิโปรลีก ฤดูกาล 2566 ในโซนภาคตะวันออก โดยได้ตำแหน่งรองชนะเลิศของโซน และได้สิทธิ์เลื่อนชั้นสู่ไทยลีก 3 โซนภาคตะวันออก แทนจันทบุรี ที่ได้สิทธิ์เลื่อนชั้นสู่ไทยลีก 2
ต่อมาในปีเดียวกัน บ้านฟุตบอล พัทยา ได้เปลี่ยนชื่อสโมสรเป็น บีเอฟบี พัทยา ซิตี้
แม่น้ำลีเอิร์ด
แม่น้ำลีเอิร์ด (Liard River) เป็นแม่น้ำที่ไหลผ่านยูคอน รัฐบริติชโคลัมเบียและนอร์ทเวสต์เทร์ริทอรีส์ ประเทศแคนาดา มีต้นกำเนิดจากเทือกเขาแซงซีร์ ส่วนหนึ่งของเทือกเขาเพลลี ทางตะวันออกเฉียงใต้ของยูคอน แม่น้ำมีความยาว 1,115 กิโลเมตร โดยไหลไปทางทิศตะวันออกกเฉียงใต้ผ่านรัฐบริติชโคลัมเบีย จนสุดปลายทิศเหนือของเทือกเขาร็อกกี และไหลโค้ทางทิศตะวันออกเฉียงเหนือกลับไปยังยูคอนและนอร์ทเวสต์เทร์ริทอรีส์ ไหลลงแม่น้ำแมกเคนซีที่ฟอร์ตซิมป์ซันในนอร์ทเวสต์เทร์ริทอรีส์ แม่น้ำมีครอบคลุมพื้นที่ 277100 km2 ที่เป็นป่าเขตหนาว (boreal forest) และพรุเขตหนาว (muskeg)
พายุโทราจี
โทราจี เป็นชื่อพายุหมุนเขตร้อนในรายชื่อชุดที่ 2 ลำดับที่ 3 ของมหาสมุทรแปซิฟิกตะวันตกฝั่งเหนือ ส่งโดยประเทศเกาหลีเหนือ
เล่าชุน
เล่าชุน เป็นขุนพลของจ๊กก๊ก และเป็นบุตรชายของเล่าเจี้ยง เจ้าเมืองเอ๊กจิ๋วในช่วงยุคสามก๊ก
ในช่วงการยึดเอ๊กจิ๋วของเล่าปี่ เล่าเจี้ยงได้มีคำสั่งให้เล่าชุนและเตียวหยิม ยกกองทัพมาโจมตีกองทัพของเล่าปี่แต่ก็พ่ายแพ้กลับไป
ในภายหลังเมื่อเล่าเจี้ยงได้ยอมแพ้ต่อเล่าปี่แล้วเล่าชุนได้ยอมแพ้และรับใช้เล่าปี่ตามบิดา
นโยบายความเป็นส่วนตัว
นโยบายความเป็นส่วนตัว คือคำแถลงหรือเอกสารทางกฎหมาย (ใน กฎหมายความเป็นส่วนตัว ) ที่เปิดเผยวิธีการรวบรวม ใช้ เปิดเผย และจัดการข้อมูลของลูกค้าหรือลูกค้าบางส่วนหรือทั้งหมด ข้อมูลส่วนบุคคลสามารถเป็นอะไรก็ได้ที่สามารถใช้ระบุตัวบุคคลได้ ไม่จำกัดเพียงชื่อของบุคคล ที่อยู่ วันเดือนปีเกิด สถานภาพการสมรส ข้อมูลติดต่อ การออกบัตรประจำตัว และ วันหมดอายุ บันทึกทางการเงิน ข้อมูลเครดิต ประวัติทางการแพทย์ การเดินทางหนึ่งที่ และความตั้งใจที่จะได้รับสินค้าและบริการ ในกรณีของธุรกิจ มักเป็นคำแถลงที่ประกาศนโยบายของคู่สัญญาในการรวบรวม จัดเก็บ และเผยแพร่ข้อมูลส่วนบุคคลที่รวบรวม โดยจะแจ้งให้ลูกค้าทราบถึงข้อมูลเฉพาะที่ถูกเก็บรวบรวม และไม่ว่าจะถูกเก็บเป็นความลับ แบ่งปันกับคู่ค้า หรือขายให้กับบริษัทหรือองค์กรอื่นๆ นโยบายความเป็นส่วนตัวมักแสดงถึงการปฏิบัติที่กว้างกว่าและเป็นภาพรวมมากกว่า ตรงข้ามกับคำชี้แจงการใช้ข้อมูลซึ่งมักจะมีรายละเอียดและเฉพาะเจาะจงมากกว่า
เนื้อหาที่แน่นอนของนโยบายความเป็นส่วนตัวบางอย่างจะขึ้นอยู่กับกฎหมายที่บังคับใช้ และอาจจำเป็นต้องระบุข้อกำหนดทั่วขอบเขตทางภูมิศาสตร์และเขตอำนาจศาล ประเทศส่วนใหญ่มีกฎหมายและแนวทางปฏิบัติของตนเองว่าใครเป็นผู้ครอบคลุม ข้อมูลใดบ้างที่สามารถรวบรวมได้ และสามารถใช้เพื่ออะไร โดยทั่วไป กฎหมายคุ้มครองข้อมูลในยุโรปครอบคลุมทั้งภาคเอกชนและภาครัฐ กฎหมายว่าด้วยความเป็นส่วนตัวไม่เพียงแต่บังคับใช้กับการดำเนินงานของรัฐบาลเท่านั้น แต่ยังรวมถึงองค์กรเอกชนและธุรกรรมทางการค้าด้วย
ข้อกำหนดความเป็นส่วนตัวทางอินเทอร์เน็ต (CalOPPA) กำหนดให้เว็บไซต์ที่รวบรวม ข้อมูลส่วนบุคคลที่สามารถระบุตัวตนได้ (PII) จากผู้อยู่อาศัยในแคลิฟอร์เนียต้องโพสต์นโยบายความเป็นส่วนตัวของตนอย่างเด่นชัด
จังหวัดสุพรรณบุรี
สุพรรณบุรี เป็นจังหวัดหนึ่งในภาคกลางของประเทศไทย ห่างจากกรุงเทพมหานคร 107 กิโลเมตร จังหวัดที่อยู่ติดกัน (จากทิศเหนือ วนตามเข็มนาฬิกา) ได้แก่ อุทัยธานี ชัยนาท สิงห์บุรี อ่างทอง พระนครศรีอยุธยา นครปฐม และกาญจนบุรี
ประวัติศาสตร์
สุพรรณบุรีเป็นเมืองโบราณ พบหลักฐานทางโบราณคดีมีอายุไม่ต่ำกว่า 3,500-3,800 ปี โบราณวัตถุที่ขุดพบมีทั้งยุคหินใหม่ ยุคสำริด ยุคเหล็ก และสืบทอดวัฒนธรรมต่อเนื่องมาตั้งแต่สมัยสุวรรณภูมิ ฟูนัน อมราวดี ทวารวดี และศรีวิชัย สุพรรณบุรีเดิมมีชื่อว่า ทวารวดีศรีสุพรรณภูมิ หรือ พันธุมบุรี ตั้งอยู่บนฝั่งแม่น้ำท่าจีน แถบ บริเวณตำบลรั้วใหญ่ไปจดตำบลพิหารแดง
ต่อมาพระเจ้ากาแตได้ย้ายเมืองมาตั้งอยู่ที่ฝั่งขวาของแม่น้ำ แล้วโปรดให้มอญน้อยไปสร้างวัดสนามชัย และบูรณะวัดป่าเลไลยก์ ชักชวนให้ข้าราชการจำนวน 2,000 คนบวช จึงขนานนามเมืองใหม่ว่า สองพันบุรี
ครั้งถึงสมัยพระเจ้าอู่ทอง ได้สร้างเมืองมาทางฝั่งใต้หรือทางตะวันตกของแม่น้ำท่าจีน ชื่อเมืองเรียกว่า อู่ทอง จวบจนสมัยขุนหลวงพะงั่ว เมืองนี้จึงเรียกว่าชื่อว่า สุพรรณบุรี นับแต่นั้นมา
ในสมัยกรุงศรีอยุธยาเป็นราชธานี เมืองสุพรรณบุรีเป็นเมืองหน้าด่านและเป็นเมืองอู่ข้าวอู่น้ำที่สำคัญ ต้องผ่านศึกสงครามหลายต่อหลายครั้ง สภาพเมืองตลอดจนโบราณสถานถูกทำลายเหลือเพียงซากปรักหักพัง จนกระทั่งถึงสมัยรัตนโกสินทร์ เมืองสุพรรณบุรีได้ฟื้นตัวขึ้นใหม่ และตั้งอยู่บนฝั่งตะวันออกของแม่น้ำท่าจีน (ลำน้ำสุพรรณ) มาจนตราบทุกวันนี้
ความสำคัญของสุพรรณบุรีในด้านประวัติศาสตร์การกอบกู้เอกราชไทยในสมัยกรุงศรีอยุธยา ได้แก่ ชัยชนะแห่งสงครามยุทธหัตถีที่สมเด็จพระนเรศวรมหาราชทรงมีชัยชนะเหนือพระมหาอุปราชา ณ สมรภูมิดอนเจดีย์ เป็นมหาวีรกรรมคชยุทธอันยิ่งใหญ่ที่ได้ถูกจารึกไว้ และมีการจัดงานเพื่อเฉลิมฉลองอย่างยิ่งใหญ่ทุกปี เพื่อเป็นการเทิดพระเกียรติ
ในด้านวรรณคดี เป็นเมืองต้นกำเนิดแห่งตำนาน "ขุนช้างขุนแผน" วรรณคดีไทยเรื่องราวและสถานที่ที่ปรากฏตามท้องเรื่องยังคงมีให้เห็นในปัจจุบัน อาทิ บ้านรั้วใหญ่ วัดเขาใหญ่ ท่าสิบเบี้ย ไร่ฝ้าย วัดป่าเลไลยก์ วัดแค อำเภออู่ทอง และอำเภอศรีประจันต์
สุพรรณบุรี ดินแดนแห่งความอุดมสมบูรณ์บนพื้นที่ราบภาคกลางสืบสานความเจริญรุ่งเรืองมาตั้งแต่อดีตเมื่อ พ.ศ. 1420 จากนามเดิมเมืองพันธุมบุรีในยุคทวารวดีตามหลักฐานทางโบราณคดีได้จารึกชื่อไว้ในพงศาวดารเหนือ และนาม "สุพรรณภูมิ" ปรากฏในศิลาจารึกพ่อขุนรามคำแหงมหาราชระบุว่าเป็นนครรัฐที่มีความสำคัญมาก่อนกรุงศรีอยุธยา เมื่อมีการสถาปนากรุงศรีอยุธยา เมืองสุพรรณบุรีจึงจัดอยู่ในฐานะเมืองลูกหลวงซึ่งเป็นเมืองอู่ข้าวอู่น้ำที่สำคัญอีกด้วย
ภูมิศาสตร์
ภูมิประเทศส่วนใหญ่ของสุพรรณบุรีเป็นที่ราบต่ำติดชายฝั่งแม่น้ำสุพรรณบุรี มีทิวเขาขนาดเล็กอยู่ทางเหนือและทางตะวันตกและทิศเหนือ มีอุทยานแห่งชาติพุเตย แหล่งนํ้าสำคัญคือเขื่อนกระเสียว ด้านตะวันออกเฉียงใต้เป็นที่ราบลุ่มของแม่น้ำสุพรรณบุรี (แม่น้ำท่าจีน) ใช้เป็นพื้นที่ปลูกข้าว
หน่วยการปกครอง
จังหวัดสุพรรณบุรีมีองค์กรปกครองส่วนท้องถิ่นรวม 127 แห่ง ประกอบด้วย องค์การบริหารส่วนจังหวัด 1 แห่ง คือ องค์การบริหารส่วนจังหวัดสุพรรณบุรี, เทศบาลเมือง 2 แห่ง ได้แก่ เทศบาลเมืองสุพรรณบุรี และเทศบาลเมืองสองพี่น้อง, เทศบาลตำบล 44 แห่ง และองค์การบริหารส่วนตำบล 80 แห่ง
การขนส่ง
สำหรับถนนในหมายเลขที่ 1-10 เป็นถนนที่ใช้ชื่อตัวละครในวรรณคดีไทยเรื่องขุนช้างขุนแผน นิทานพื้นบ้านของจังหวัดสุพรรณบุรี ได้แก่
ส่วนถนนต่อไปนี้ เป็นถนนที่ตั้งชื่อขึ้นมาใหม่
จังหวัดสุพรรณบุรีนั้นมีทางรถไฟผ่านโดยเป็นทางรถไฟที่แยกมาจากสถานีชุมทางหนองปลาดุก จังหวัดราชบุรี โดยเปิดเดินรถเมื่อ 16 มิถุนายน พ.ศ. 2506 ปัจจุบันมีที่หยุดรถ/ป้ายหยุดรถ/สถานีในเขตจังหวัดสุพรรณบุรีดังนี้
2.ที่หยุดรถศรีสำราญ
3.ที่หยุดรถดอนสงวน
4.ป้ายหยุดรถดอนทอง
5.ที่หยุดรถหนองผักชี
6.ที่หยุดรถบ้านมะขามล้ม
7.ที่หยุดรถสะแกย่างหมู
8.สถานีสุพรรณบุรี
9.ที่หยุดรถมาลัยแมน
โดยในปัจจุบันนั้นมีรถไฟให้บริการ 2 ขบวน คือขบวนรถชานเมืองที่ 355/356 โดยขบวน 355 ปลายทางสุพรรณบุรีวันอาทิตย์ ขบวน 356 ต้นทางสุพรรณบุรีวันจันทร์ ส่วนวันอื่นๆนั้นขบวนรถจะสิ้นสุดปลายทางแค่ชุมทางหนองปลาดุก
อันเดรอา กริตติ
อันเดรอา กริตติ(Andrea Gritti) (ค.ศ. 1455 - ค.ศ. 1538) เป็นดยุกแห่งเวนิสประมุขของสาธารณรัฐเวนิส ระหว่างปี ค.ศ. 1523 จนกระทั่งเสียชีวิตในปี ค.ศ. 1538
อันเดรอา กริตติเกิดเมื่อปี ค.ศ. 1455 ที่บาร์โดลิโนไม่ไกลจากเวโรนาในประเทศอิตาลีปัจจุบัน กริตติใช้เวลาส่วนใหญ่ในสมัยต้นในคอนสแตนติโนเปิลดูแลผลประโยชน์ให้แก่เวนิส ในปี ค.ศ. 1499 กริตติก็ถูกจำคุกในข้อหาเป็นสายลับแต่รอดจากการถูกประหารชีวิตเพราะความที่เป็นมิตรกับวิเซียร์ (vizier) และถูกปล่อยตัวอีกหลายปีต่อมา
เมื่อต้นคริสต์ศตวรรษที่ 16 เวนิสก็เสียดินแดนเกือบทั้งหมดที่มีบนแผ่นดินอิตาลี กริตติมีบทบาทสำคัญในเหตุการณ์ที่เกี่ยวข้องกับการเสียดินแดน ในปี ค.ศ. 1509 หลังจากการพ่ายแพ้ในยุทธการอักนาเดลโลกริตติก็ได้รับแต่งตั้งให้เป็นแม่ทัพของกองทัพเวนิสในเตรวิโซ และสามารถยึดปาดัวคืนมาได้ และสามารถต่อต้านสมเด็จพระจักรพรรดิแม็กซิมิเลียนที่ 1 แห่งโรมันอันศักดิ์สิทธิ์ ในปี ค.ศ. 1510 หลังจากการเสียชีวิตของนิโคโล ดิ พิติกลิอาโนกริตติก็เป็นผู้บังคับบัญชากองทัพเวนิสทั้งหมดแต่ถูกบังคับให้ถอยโดยกองทัพที่รุกเข้ามาของฝรั่งเศส
กริตติได้รับเลือกให้เป็นดยุกแห่งเวนิสในปี ค.ศ. 1523 และได้ลงนามในสนธิสัญญากับสมเด็จพระจักรพรรดิคาร์ลที่ 5 แห่งโรมันอันศักดิ์สิทธิ์ซึ่งเป็นการยุติความเกี่ยวข้องของเวนิสในสงครามอิตาลี กริตติพยายามรักษาความเป็นกลางของเวนิสระหว่างความขัดแย้งระหว่างจักรพรรดิคาร์ลและพระเจ้าฟรองซัวส์แห่งฝรั่งเศส และพยายามหันความสนใจของทั้งสองพระองค์ไปยังการหยุดยั้งการขยายตัวของจักรวรรดิออตโตมันในฮังการี แต่กริตติก็ไม่สามารถหยุดยั้งสุลต่านสุลัยมานแห่งจักรวรรดิออตโตมันจากการโจมตีคอร์ฟูในปี ค.ศ. 1537ได้ ซึ่งทำให้เวนิสต้องเข้าสงครามกับจักรวรรดิออตโตมัน
ข้อกำหนดในการให้บริการ
ข้อกำหนดในการให้บริการ (หรือเรียกอีกอย่างว่า ข้อตกลงการใช้งาน และ เงื่อนไขและข้อตกลงการให้บริการ หรือในภาษาอังกฤษคือ terms of service มักใช้ตัวย่อว่า TOS หรือ ToS) เป็น ข้อตกลงทางกฎหมาย ระหว่าง ผู้ให้บริการ กับบุคคลที่ต้องการใช้บริการนั้น บุคคลนั้นต้องตกลงที่จะปฏิบัติตามข้อกำหนดในการให้บริการเพื่อใช้บริการที่นำเสนอ เงื่อนไขการบริการยังสามารถเป็นเพียง ข้อจำกัดความรับผิดชอบ โดยเฉพาะอย่างยิ่งเกี่ยวกับการใช้เว็บไซต์ ภาษาที่คลุมเครือ และ ประโยคยาวที่ในแง่ของการใช้งานทำให้เกิดความกังวลเกี่ยวกับความเป็นส่วนตัวของลูกค้าและสร้างความตระหนักรู้ของสาธารณชนในหลาย ๆ ด้าน
การใช้งาน
ข้อตกลงและเงื่อนไขการให้บริการส่วนใหญ่จะใช้เพื่อวัตถุประสงค์ทางกฎหมายโดยบริษัทที่ให้บริการซอฟต์แวร์หรือบริการ เช่น เว็บเบราว์เซอร์ อีคอมเมิร์ซ เครื่องมือค้นหาเว็บ โซเชียลมีเดีย และ บริการขนส่ง
ข้อตกลง หรือ ข้อกำหนดในการให้บริการที่ถูกจะต้องมีผลผูกพันตามกฎหมาย และอาจมีการเปลี่ยนแปลงได้ บริษัทสามารถบังคับใช้ข้อกำหนดได้โดยการปฏิเสธบริการ ลูกค้าสามารถบังคับใช้โดยยื่นฟ้องคดีหรือคดี อนุญาโตตุลาการ หากสามารถแสดงว่าตนได้รับอันตรายจริงจากการละเมิดข้อกำหนด มีความเสี่ยงสูงที่ข้อมูลจะหลุดในระหว่างการเปลี่ยนแปลงขององค์กร รวมถึงการควบรวมกิจการ การขายกิจการ การซื้อกิจการ การลดขนาด ฯลฯ เมื่อข้อมูลถูกถ่ายโอนอย่างไม่เหมาะสม
เนื้อหา
ข้อตกลงและเงื่อนไขการบริการโดยทั่วไปประกอบด้วยส่วนที่เกี่ยวข้องกับหัวข้อต่อไปนี้อย่างน้อยหนึ่งหัวข้อ
ในบรรดาบริษัท 102 แห่ง ที่ทำการตลาดการทดสอบทางพันธุกรรมแก่ผู้บริโภคในปี 2014 เพื่อวัตถุประสงค์ด้านสุขภาพ มีข้อกำหนดและเงื่อนไขที่เปิดเผยต่อสาธารณะ 71 ข้อ:
ในบรรดาสัญญาอนุญาตให้ใช้สิทธิซอฟต์แวร์ สำหรับผู้บริโภคในตลาดที่แมส 260 ฉบับในปี 2010
ท่ามกลางข้อกำหนดและเงื่อนไขของ บริการคลาวด์คอมพิวติ้ง 31 รายการในเดือนมกราคม-กรกฎาคม 2010 ซึ่งดำเนินการในอังกฤษ
นักวิจัยตั้งข้อสังเกตว่ากฎเกณฑ์ด้านสถานที่และเวลาอาจไม่สามารถบังคับใช้ได้สำหรับผู้บริโภคในเขตอำนาจศาลหลายแห่งที่มีการคุ้มครองผู้บริโภค นโยบายการใช้งานที่ยอมรับได้ไม่ค่อยบังคับใช้ การลบอย่างรวดเร็วเป็นอันตรายหากศาลตัดสินว่าการเลิกจ้างโดยมิชอบในภายหลัง กฎหมายท้องถิ่นมักต้องการการรับประกัน (และสหราชอาณาจักรบังคับให้ Apple พูดอย่างนั้น)
ความสามารถในการอ่าน
ในบรรดาสัญญาอนุญาตให้ใช้สิทธิซอฟต์แวร์สำหรับผู้บริโภคในตลาดมวลชน 260 ฉบับซึ่งมีทั้งในปี 2003 และ 2010
จิตสำนึกสาธารณะ
สารคดีปี 2013 ชื่อ<a href="https://en.wikipedia.org/wiki/Terms_and_Conditions_May_Apply" rel="mw:ExtLink" title="Terms and Conditions May Apply" class="cx-link" data-linkid="80">Terms and Conditions May Apply</a> ประเด็นที่เผยแพร่ในแง่ของการบริการ ได้รับการตรวจสอบโดยนักวิจารณ์มืออาชีพ 54 คน และได้รับรางวัลสารคดีสารคดียอดเยี่ยมจากเทศกาลภาพยนตร์นิวพอร์ตบีช 2013 และภาพยนตร์สารคดียอดเยี่ยมจากเทศกาลภาพยนตร์โซโนมาแวลลีย์ปี 2013
Clickwrapped.com ให้คะแนนบริษัท 15 แห่งเกี่ยวกับนโยบายและแนวปฏิบัติเกี่ยวกับการใช้ข้อมูลของผู้ใช้ การเปิดเผยข้อมูลของผู้ใช้ การแก้ไขข้อกำหนด การปิดบัญชีของผู้ใช้ การเรียกร้องอนุญาโตตุลาการ การปรับผู้ใช้ และความชัดเจน